
Elämäni ranskalaiset

Kiehtovia klassikkotarinoita ranskalaisista autoista luetaan hitaasti nautiskellen. Haistelemalla kirjaa lukemisen välillä voit päästä parempiin nostalgia tunnelmiin. Paikoitellen ehkä havaitset tekstissä osittain muunneltua tekoälyn GPT käyttöä. Eläydy pysähtymällä välillä katsomaan tarkemmin kuvissa esiintyviä yksityiskohtia. Muistele noita vuosikymmeniä myös omalta kohdaltasi. Mukana myös joitakin aikaa kestäviä viisauksia vanhasta kirjasta. Tunnepläjäys nostalgiaa vuosien takaa. ”Aika kultaa muistot” tunteiden vuoristoradalla. Nostalgia tarinat: Valitsin mukavimman Citroen GSA ja osittain fiktiivinen tarina Citroen ZX Pariisin taivaan alta. Pelastakaa Citroen CX. Nuoruuden aikainen autounelma löytyi pensaasta projektiksi. Lyhyesti esillä myös muita, kuten Citroen GS,2CV, BX, AX, SM, DS, XM, Camionette. Sitikkafani Reijon Citroen ID projekti, Renault Laguna I, II, VelSatis. Parkkipaikka löytö Peugeot 206SW ja pösökillä sitten kunnostuksen jälkeen matkalle Pohjois-Karjalaan Kolille. Poiketaan samalla katsomassa tupettaja Artsin ja Sinen konemuseossa Särkän vanhat koneet. Lopuksi rescue-kissa ja Matin ihastus Citroen Xantia. Kaikki tarinat esitetään sarjakuva tyyliin valokuvin ja piirroksin. Sisältää paljon myös sivun mittaisia huumorijuttuja. Koottu pienin muutoksin aikaisemmin julkaistuista minikirjoista. Hauskoja ja tunnepitoisia lukuhetkiä Sinulle tarjoilee Kuopiossa 2025


Seppo Brand









“Mais oui, c`est la novelle Citroen”


Mutta kyllä se on uusi Citroen. Tekniikan Maailma 17/1970: Ranskan neljästä suuresta autotehtaasta veti pisimmän korren yleisön silmissä Citroen. Citroenit ovat aina olleet erilaisia yleiseltä luonteeltaan ja osaratkaisuiltaan. Uusin Citroen GS (grand serie) on oiva esimerkki tästä. Kertakaikkisen ihastuttavan näköinen GS.

Citroen GSA Pallas vm.1981 (UNC-662)





Euroopan autotoimittajat valitsivat Citroen GS:n vuoden autoksi 1971. Eri lehtien koeajajat kertovat mielipiteensä ”markkinoittemme mukavimmasta autosta” Citroen GS:stä Automies 3/1974; Kun maassa on kattonopeus ja kaikki tiet ovat keväällä kuoppaisia, ei auton suorituskyvyllä ole suurtakaan merkitystä. Mukavuus sen sijaan on tullut entistäkin tärkeämmäksi tekijäksi autoa valittaessa. Moottoriviesti 9/1971: GS on poikkeuksellinen, mielenkiintoinen tekniikaltaan ja erikoinen ulkonäöltään, eikä ole epäilystäkään ajo-ominaisuuksien erinomaisuudesta ja matkustamisen mukavuudesta. Nesteen ja kaasun yhteiskäyttö jousituksessa, jossa pyörien joustoliike välitetään nesteen avulla korkeapaineisiin palloihin, jotka toimivat varsinaisina jousina. Tästä seuraa jousituksen pehmeys.


Legenda elää - Kaunista katseltavaa on edelleen tämä entisöity futuristinen Citroen GS vm79.


Korin muotokieltä pidettiin hyvin vallankumouksellisena ja tulevaisuuden maailmaan liittyvänä. ”Avaruussukkula.” Kromatut peltipuskurit olivat 1970-luvun autoissa yleisesti käytössä. Sinulla oli isot lumoavat ja kirkkaat ”silmät”.

Turvallisuus edellä; Takaroiskeläpät olivat Suomessa pakolliset 1970-luvulla hiekkateiden runsauden vuoksi. Citroen oli etuvedon edellä kävijä. Noihin aikoihin David Bowien suurimmasta megahitistä osana albumista -- Ziggy Stardust - 1972--- Starman hittibiisi avaruusolennon ilmestymisestä, joka tuo toivoa, lohtua ja unelmia maapallon ihmisille, jotka kokivat elämänsä olevan kadoksissa. Starman (Fredi 1973, Muukalainen) edustaa tuntematonta ja yliluonnollista voimaa, joka toi uudenlaisen riippumattomuuden ja vapauttavan tavan ajatella. Ehkä tämä vauhditti osaltaan GS myyntiä?-- GS oli siis pitkälti idealistin hankinta, joka uskoo ja pyrkii saavuttamaan korkeita arvoja ja ihanteita. Hän ei huomioi käytännön esteitä tai vaikeuksia. Lisäksi GS rakkaus teki omistajansa ”sokeaksi”. Sille halusi antaa anteeksi sen pienet ja isotkin oudot viat, puutteet ja hankaluudet. GS omistaja uskoi vuoren varmasti parempaan onnelliseen tulevaisuuden maailmaan. Niin kuin Citroen GS.


Ilmajäähdytteinen 4-syl. boxerimoottori oli GS ja GSA:n ja sport X3:n koko elinkaaren ajan käytössä. Ranskalaista insinöörimuotoilua konepellin alla. Osasijoittelu, toimivuus, ja viisaus oli piilotettu yksityiskohtiin. Joidenkin mielestä liikamuotoilua, liian vähän järkeä. Varapyörä, ilmansuodatin, akku ja LHM-säiliö hyvin näkyvillä. Mutta missä piileksii itse moottori? Iloinen kierrosherkkä bokserimoottori kuljettaa matka-ajossa puolikaasulla ”avaruussukkulaa” melkein äänettömästi kuin itsestään. Matkanopeutta moottoritiellä saattoi pitää helposti 120-130km/h. ”Isoveli CX oli paljon väkevämpi”.

Alempana moottori altapäin kuvattuna. Öljypohjan rivoitus jäähdytti öljyn ajoviiman avulla. Rivoitus piti suojata talveksi, jotta sisätiloihin riitti enemmän lämmitystä talvipakkasilla.

Silmien täydeltä ”siistiä epäjärjestystä”





Edellä aikaansa – ehkä liikaakin.


Kojelauta ja ohjaamo olivat siihen aikaan massasta suuresti poikkeavat.


Huomaa mm. yksipuolainen ohjauspyörä. Se oli tunnusomaista pitkään Citroen malleissa.

Vuosimallista riippuen mittariston mallit vaihtelivat jonkin verran (tässä viisari näytöt) mutta yhteistä kaikissa malleissa niille oli tietynlainen outous ja lukemisen epäselvyys.





Erikoista kaasunestejousitusta pidettiin yleisesti jopa maailman parhaana.


Takajousituksen rakenne. Häkellyttävä ajonautinto on huippuluokkaa kaikilla teillä. ”Taikamatto”

Takakelkan hydetekniikkaa näkyvillä jousitus ja jarrut. Alakuvassa etupään vaimentimien rakennetta. GS on hieno valinta harrasteautoksi.

Kaikki nämä GS kuvat ovat Samuel Kuitusen ottamia hänen loistavasti entisöimästään GS;stä.












Kuvassa lähes hylätty tuotannon alkupuolen Citroen GS

Kuvattu Kajaanissa kerrostalon pihassa kevät 1979, Seppo Brand. Tämä GS näyttää olevan ehkä ensimmäisiä tuontieriä Suomeen, koska rekisterikilpi oli mustapohjainen vuoteen 1972 asti. (OMB-85)





Uuden Citroenin kehuja;


Helsingin Sanomat 10. helmikuuta 1974: Citroen GS 1220. Jousitus nielee talven reikäiset kadut ja tiet niin nätisti, että GS:llä ajava ihmettelee, miksi muut ajavat kuopissa niin hitaasti. Yleislausunto: Uusi hinta ei ole paha 21950mk (3658€). Sillä saa markkinoittemme mukavimman auton. Ehkä isot Citroenit ovat hiukan mukavampia matkustajien kannalta. Kun ajaminenkin huomioidaan menee GS niiden ohi.


Tuulilasi 7/1973: Citroen GS 1220; Normaalissa maantieajossa ajomukavuus on ylellinen, sanan mukaisesti se valuu epätasaisuuksien yli. Suomalaisella hieman roudan laineikkaaksi tekemällä kestopäällystetiellä se on mukavuudessa itse ”täydellisyys”.


Moottori oli kehitetty Banhardin Tiger-bokserimoottorista.


Bokserimoottori oli 4-sylinterinen, ilmajäähdytteinen 1015 cm3 /55,5 hv.


Vuonna 1972 moottoriksi saattoi valita 1220 cm3/ 60hv.


Tehokkain moottori 1978 1220m3/65,5 hv malliin GS ja urheilullinen X3.


Myöhemmin vielä kokeilumielessä erikoinen Birotor 78kw wankel moottorilla,


jota valmistui alle 1000 kpl. Wankkeli ei ollut toimintavarma voimanlähde.


”Jos toimii, niin hetken, kuului monen kokemus”.

Kuva moottoritilasta; Citroen GSA Artsi Sevesusi tuotanto. Renkaiden vaihdossa käytettävä omalaatuinen ja toimiva tunkki varapyörän syvennyksessä. Bokserimoottorin purputusta on kiva kuunnella peräpäästä ja moottorin jyminää keulassa.





Tekniikan Maailma 12/1977 Tyypit; Rotukissat; GS Pallas ja CX Pallas.


GS Pallas 41900mk (6834€), teho 59hv/5750r/min.


CX Pallas 80000mk (13334€), teho 115hv/5500r/min.


Uudistettu 5-ovinen malli GSA tuli tuotantoon loppuvuodesta 1979.


Lähes samanlaisena sitä valmistettiin vuoteen 1986 asti.


GS ja GSA malleja valmistui kaikkiaan yli 2 miljoonaa kpl.


Takalasitarrassa oli sen ajan Citroen slougan: Valitsin mukavimman

Yleisnäkymä erikoisesta ohjaamosta. Kuva Kimmo Salonen, sitronen.fi Citroen GSA esitteessä kerrotaan: Ajon aikana tarvittavat kytkimet on koottu kahteen satelliittiin. Toiminnot on helppo hoitaa sormenpäillä painokytkinten avulla. Mittariston keskellä olevasta monitorista näkyy heti, missä mahdollinen vika on. Citroenin nopeusmittari on rullatyyppinen; nopeus näkyy selvästi numeroina. Samoin kyseessä olevan nopeuden vaatima jarrutusmatka. Pallas-mallin kierroslukumittari on saman tyyppinen. Club-mallissa sen sijalla on kello. Uudet GSA-mallit ovat hieman tilavampia ja pidempiä kuin entiset GS-mallit. Metalliset puskurit korvattiin turvallisilla ECE-normit täyttävillä muovipuskureilla.


Tekniikan Maailma 16/1980 Koeajaa; Citroen GSA Pallas.


Toisin ajateltu. 63900mk (10650€) Teho 65,5hv/6000r/min (SAE).


Hyvä lehtiartikkeli Citroen GS 1970 -- löytyy Mobilisti lehdestä no 1 /1999


TV:stä tuttu konemies Artsi Sevesuden peruskunnostettu Citroen GSA Artsin ja Sinen konemuseossa.

Museo sijaitsee Outokummussa entisen Palorannan lavalla. Varislahti 158.


Niin kuin konemies Artsi tv-mainoksessa toteaa:


Tavalliset remontit eivät oikein kiinnosta.


Aikoinaan Citroen GS mainostettiin: ”Tavallisten yläpuolella”.


Ehkä siksi Artsi oli halunnut kunnostaa tämän erikoisen ja vaalean vihreäksi maalauttamansa Citroen GSA:n, jonka rekno on: UTS-812


Citroen GS ja GSA oli erilainen teknisiltä ratkaisuiltaan, jopa pelottava…


Erikoisesta tekniikasta tietämättömille huoltokorjaamojen painajainen.

Tässä Chrysler Neon asentajat ovat paenneet paikalta...

Citikan etulevyjarrut sijaitsivat moottoritilassa. Työasento oli tosiaan hieman hankala ja humoristinen.





Lisää kummallista tekniikkaa… LHM- nestettä?

LHM on hydrauliöljy, mineraalihydraulineste hydraulikoneistoihin.





Mitä ihmettä? Veivikäynnistys lisävarusteena.

Veivikäynnistys oli jo siihen aikaan erikoinen jäänne menneisyydestä mutta kenties toimiva yksityiskohta mahdollisissa käynnistysongelmissa.


Nykyään hedelmäpelikoneiden pyörivät näytöt kuvaavat ehkä parhaiten aikoinaan kehitettyä Citikan nopeus- ja kierroslukumittaria. Myös GSA:n seuraaja BX mallissa oli alkujaan samanlaiset suurennuslaseilla varustetut vastaavat mittarit.


Vihdoinkin Citroenin renkaiden kiinnityksen 3-pultin arvoitus selviää.

Ohjaus oli tehostamaton. Jarrujen ja jousituksen toimintaa ohjataan vihreällä paineistetulla LHM- nesteellä ja typpikaasulla. Ruostunut hydrauliputkisto aiheutti vanhetessaan ikäviä yllätyksiä.




[image: ]






[image: ]




Pysäköitäessä auto joksikin aikaa niin kori laskeutui pikkuhiljaa niin että, pohja lähes kosketti tienpintaa. Korin korkeuden perussäädöllä tämä ilmiö voitiin välttää. Kuluneiden venttiilien hydrauli nesteen läpivuodot laskivat korin vääjäämättä ala-asentoon. Kaasunestejousituksen pehmeys on innoittanut monia kuvailemaan kulkua kissamaisen sulavaksi ja äänettömäksi. Tupakoivat kuljettajat pitivät siitä, ettei tupakasta tuhkat karisseet vaatteille, koska kulku oli niin tasaista.


”Vihreissä kuulissa on sen salaisuus”


Citroenin kuuluisa kaasunestejärjestelmä on ollut ainakin seuraavissa malleissa.

Citroen ID, DS, SM, GS, GSX, X3, GSA, CX, BX, XM, Xantia, C5, C6.

lähde tuntematon Tässä osuva kuvaus kaasunestejärjestelmän toiminnasta.





Talviajossa lämpöä riitti ohjaamossa vielä-20 asteen pakkasilla.

Talveksi etusäleikön eteen maski ja moottorin öljypohjan jäähdytysrivoituksen tuulisuojaksi metallista muotoiltu levy. Tämä auttoi huomattavasti pitämään matkustajatilaa lämpimänä.

Havainnekuvat viimasuojasta.





Joitakin valokuvamuistoja ja tapahtumia ajalta, kun käyttöautona oli Citroen GSA.

Kuvassa Sepon 5-ovinen GSA vm. 1981. Olemme kaverin kanssa tässä kalasatamassa lähdössä veneellä käymään lähisaaressa. Kimmo esitteli itse rakentaman TM (Tekniikan Maailma) venepiirustusten mukaisen Hydrospeed 17 retkiveneen.

Viikonloppuretkillä jopa 4 makuusijaa, tarkoitettu 9/12-11/15kw/hv perämoottorille. Tarvittaessa 20hv. moottorilla nopeus n.20 solmua, kertoo TM-venepiirustukset esite.





Perinteiset retkieväät olivat tietysti mukana.

Saaressa lihaisten makkaroiden grillausta nuotiolla…

Kimmo nostaa kiikarilla katseen horisonttiin. Seuraamalla järven tapahtumia. Mitä näkyy? --- Vesilintuja ja joitakin veneilijöitä...





Päiväretkeltä paluu tyytyväisenä...

Veneily onnistui hyvin ja turvallisesti. Tässä tämä lyhyt kesäveneilyretki päättymässä…




[image: ]




Sitten vaan retkitavarat kätevästi citikan takakonttiin ja matka jatkukoon…


Tässä suvun vanhaa historiaa; Suomen Karjalan Värtsilän pitäjästä evakko matkalle, koska arvaamaton ja hankala naapuri veli venäläinen aiheutti ongelmia pienelle kansalle. Lopulta asutustilalle Pyhäjärvelle (Ol.).




[image: ]

Kotina sitten kuvan hirsimökki, joka oli valmistunut n. 1946-47.





Viime sotien jälkeen 1945, n.500 000 suomalaista sotapakolaista joutui evakkoon Neuvostoliitolle luovutetulta alueelta. Niin myös isäni perhe. Tuvan seinällä roikkui talvisotamuistona kompassi. Sen avulla Rikhard oli selvinnyt omien puolelle ja näin pelastunut. Täällä 20,3 hehtaarin asutustilalla isän isä Rikhard, Lyydia ja poika Samuli aloittelivat uutta elämää. 8-hehtaaria peltoja ja karjaa 3-4 lypsävää lehmää tuotantovälineenä. Maitoa, kermaa ja voita kuljetettiin Simson ja myöhemmin Jupiter mopolla lähikaupalle, joka sijaitsi Komun aseman läheisyydessä. Etupäässä se oli kuulemma vaihtokauppaa. Keväisin 2-sikaa kasvamaan kesäksi ja loppuvuodesta sitten lihoiksi. Talvisin tilalla tehtiin töitä myös metsässä puiden hankintakauppana. Elantoa kertyi sen verran että hengissä pysyi. Tilalle oli huonot tieyhteydet 1960-luvun lopulle asti, kunnes uusi kapea hiekkatie valmistui tilan maita leikaten. Rikhard kaatui Jupiter mopolla palatessaan Komujärven kalastusreissulta kesällä 1970. Noin viikon kuluttua tajuihin tulematta hän kuoli Oulun keskussairaalassa. Lyydia nukkui pois 8 vuotta myöhemmin Pyhäsalmen vuokra-asunnossaan helmikuussa 1978. Mökki jäi lopullisesti vain kesäkäyttöön. Sitten 1980,- ja 90-luvuilla kunnostettu mökki toimi isäni metsästysharrastuksen tukikohtana.


Edelleen historiaa- vanhat valokuvat sen kertovat. Suopellon mökin rappusilla papan ja

mummon kanssa. Heinätyöt odottavat – (kesällä 1959).





Heinätöissä naapurin miehen sylissä. Hevosvoimat hyötykäytössä.

Haravakone hevosen perässä. Lehmille ruokaa keräämässä talven varalle.


Kaivo toimitti siihen aikaan jääkaapin virkaa.

Viileää maitoa janoon ”heinätöiden” lomassa kesähelteellä.... Kaivon takana ilmeisesti ohraa tai ruista kasvamassa..

Taustalla heiniä seipäillä kuivumassa... Heinien kuivuttua ne siirrettiin latoihin lehmien talviravinnoksi.

Tässä ollaan jo vapaalla Kuopion torilla... kaupungintalo taustalla. Liekö tuossa takana isän Simca Aronde. Tästä sitten silloista kotia kohti Varkauteen...





Seuraava vuosikymmen.... Juhlava kahvihetki Komun mökillä.

Isän vihreä kuplavolkkari vaihtui 1960-luvulla silloin Suomessa suosittuun ranskalaiseen uuteen vaalean siniseen Simca 1000. Tuohon aikaan elettiin telttamatkailun kulta-aikaa. Neliovinen perheauto. Simcan moottori sijaitsi takana ja takavedolla, 4-syl. 33Kw (45hv). Kesällä 1969 meillä oli sitten autona punainen Opel Kadet.

Yleisnäkymä tilalta tässä 1980 luvulla.

Jo 1960-luvulla Suomessa käynnistyivät ”pellot pakettiin projektit”. Ajan saatossa tilalta oli osittain navetta ja ladot purettu. Pellot aurattiin urille ja männyn taimet istutettiin useampaan kertaan. Tosin kehnoin tuloksin, kuten kuvasta näkyy 1980-luvulla pajun ja heinien valtaamat alueet.

Citikalla pääsi hyvin perille päätieltä 400m ilman pohjakosketusta muhkuraisella mökkitiellä, jolla heinikon suojassa vaanivat kivet olivat tavallisten autojen isona riesana. Perillä sitten Samulin käsissä alkoi viikate viuhua pihanurmen leikkuussa.





Harrastuksena lintuvalokuvaus


(Filmikamera Olympus om2, filminä Fujika 400, objekti 135mm.)

Kuvassa Anas crecca (Tavi ) pienin sorsamme ja yleinen koko maassa.





Täällä umpeen kasvaneiden peltojen ja soistuvien kosteikkojen keskellä. Oli hienoa seurata ja kuunnella taivaanvuohen (Gapella gallinago) soidinlentoa ja siitä kuuluvaa mäkättävää ääntä kevätkesän valoisina iltoina ja öinä.…


Pohjan keltavästäräkki viihtyi tilan mailla.

Motocilla flava(Objekti Tamron300mm. Kamerana Olympos om2)

Tringa glareola Kosteikkojen kahlaaja. Liro päästi kuvaajan lähelle..





Kevättalvista päiväretkeilyä Suopelto tilan ympäristössä. Teeriä Kokkonevalla.

Samppa kiikaroi Kokkonevalle, jolla viereisen sivun teerisoidin kuvat on otettu teltasta. Ukkoteerien hurjaa soidin taistelua naaraiden suosiosta oli mahtavaa päästä seuraamaan lähietäisyydeltä ja se hieno äänimaailma joka siihen liittyi, kruunasi ainutlaatuiset hetket soidinsuolla. Siihen aikaan oli käytössä filmikamerat. Tässä tapauksessa mustavalko filmi ja itsekehitys kuviksi alusta loppuun. Huomaa kevään kestävä hankiainen. Oli mahtavaa liikkua hangen päällä ilman suksia. Tätä herkkua ei juuri riittänyt iltapäivälle, kun auringon lämmittävät säteet sulattivat ja pehmensi hangen pinnan. Niinpä tämä oli vain aamupäivän kestävä vaellusretki.

Lyrurus tetrix





Yhteenotossa siipien läiskettä. Hävinnyt kukko joutuu väistymään sivummalle…

Samaisella Kokkonevan suolla pistäytyi suuri parvi Pulmusia (Plectrophenax nivalis) ruokailemassa teerien ruokinta ja soidin paikalla. Jos haluaa kokea tällaisia luontoelämyksiä niin suunnittelun lisäksi pitää olla valmis menettämään yöunet. Mutta se on varmasti vaivan ja väsymyksen arvoista.

Samoihin aikoihin keväällä huhtikuussa hauska Helmipöllö (Aegolius funereus) pesäpöntöllään. Tämäkin hetki tuli ikuistettua samaisella aamukierroksella mökin ympäristössä. Kuva on otettu filmikamera Konicalla.

Kopauttamalla puun kylkeen tai pönttöön, niin pöllö nousee katsomaan.


Kuka siellä häiritsee haudontaa? Hetken katsottuaan ja tilannetta arvioiden se laskeutuu takaisin pönttöön jatkamaan hautomista.


Siihen aikaan –kun pöntön asensi niin pian siihen asukkaat löytyivät.


Toisin on tällä 2020-luvulla, kun noin puolet pöntöistä jää helposti tyhjiksi.


Metsätilalla tehdyt talven puutyöt pinossa 1980-luvulla.

Tässä Rikhardin pojan pojan tekemää kuitupuuta pinossa. Mäntyä n.100m3. 9/1984.





Samuli ihmettelee pinon korkeutta. Silloin hänellä oli kahdeksan vaihteinen manuaali Mitsubishi Tredia (OLE-203). Tätä hankintakauppaa seurasi keväällä 800kpl kuusentaimien (30cm) istutusurakka. Elokuussa 2006 metsätilakaupassa poika Seppo luopui “tarpeettomaksi” käyneestä tilasta. Metsätilan jatkaja löytyi naapurista.


Kalassa paripäivää


Suomenruotsalainen sukulainen kesälomalla kylässä.. Outokumpu yhtiön vapaa ajan mökkikylässä Seppälässä majoitus ja kalastusmahdollisuus.

Citroen ja Volvo parkkiin ja kamat sisälle mökkiin.

---- ja sitten kalastamaan.. ”Verkot vetehen vie”





Tällä kertaa ei tullut Pietarin kalansaalista. Vain muutamia pikkukaloja.

Saaliina yksi Hauki (Esox lucius) ja muutama Ahven (Perca fluviatilis) ja pikkukaloja Salakka (Alburnus alburnus), Muikku (Coregonus albula). Onneksi ei ollut yhtään -- rutilus rutilusta.

Samulilla pikainen kalanperkaus hetki --- Sillä välin Arvo ja Seppo…


Suunnitelmissa kalastusreissu pohjoiseen. --- ” palaverissa” --

Jo talvella aloitettu tulevan kesäloman aikaan sijoittuva kalareissun suunnitelman valmistelua Pyhäjärven Seppälässä. Suomen-ruotsalainen Arvo Göteborista halusi kokea samalla myös Suomen-Lapin eksotiikkaa. Tosin hieman liian aikaisin ”kesällä”, koska silloin pohjoisessa sääsket ovat kiusana.

Matka suuntautui aluksi Kemijärvelle Arvon kesämökille, joka toimi retkikunnan tukikohtana. Sieltä sitten Savukoski nimiselle paikkakunnalle ja sieltä edelleen jokivarteen…





Matkalla pohjoiseen ja pommiuhka. Lehtijuttu kevennys matkalla--

Maanteitä ylittävät porot ovat vaaraksi turistiliikenteelle.

Pakko pysäyttää porotokan vuoksi. Sitten yllätys paljastuu tienreunasta. Suurikokoisia linnunmunia kaksi kpl?


Ensivaikutelma hämää, kunnes toinen ahaa elämys...

Hetken kummallisia palleroita katsottuaa poliiseilta pääsee helpottunut naurahdus. Täällä tienposkessa on joku citikkakuski vaihtanut citikkaan jouset.

Tosiaan -- nuohan näyttävät äkkiä katsoen, että ne ovat muna tai varsikäsikranaatteja.





Automatkaan meni tunteja ja mökkiyöpyminen. Pohjoisessa ja Soklissa.

Samppa, eikä suinkaan vähäisinpänä tässä joukossa ja Arvo hyvä juttumies sekä kalastusretkikunnan ”piällysmies”. Sampalla yllään SA-maastopuku M65, joka käännettynä toimii talviaikaan valkeana lumipukuna. Sääskihuput päässä jokaisella olivat välttämättömiä tähän vuodenaikaan. Citikan korotettavalla maavaralla oli käyttöä tällä kuoppaisella ja kevään tulvavesien uria huuhtomalla kehnolla hiekkatiellä. Citroen parkeerattu yläasentoonsa..







[image: ]

Tilannekomiikkaa; Hämmästyttävä kohtaaminen erämaassa. Sarvipäinen poro tulee paikalle. ”Miten ihmeessä tänne erämaahan on päässyt autolla. ” Thuh - sehän on Citroen.”





Sitten kalastusretkikunta vaeltaa ”kalaisan” Nuorttijoen vartta seuraillen…

Kahvitauko oli odotettu kohokohta patikoimisen ja väliaikaisen leiripaikan pystyttämisen jälkeen.. Kaasukeittimellä pannukahvia kupposet. Että maistui.

Leiriytymisen ja kahvin jälkeen oli mahdollisuus hiukan levätä teltassa ken tahtoi… Kalastus ja viehevalinta puheet valtasivat mielet. Ja aika pian valmistauduttiin kokeilemaan viehe, uistin ja vaappukalastusta.


Kireitä siimoja toivottiin.


Eipä aikaakaan-- kun ensimmäinen arvokala ”tärppi” oli tosiasia.

Niinpä ensimmäisestä saadusta kalasta valmistetaan maittava kalakeitto.

”Kunnon kalamiehillä” on aina mukana suolaa ja perunoita, jotta herkullinen arvokalakeitto voidaan valmistaa luonnossa. Sipulia ja kermaa oli myös mukana tätä retken huippuhetkeä varten. Kohta syödään nam nam --- Kuvittele hetken mielessäsi miltä hyvä kalakeitto tuoksui ja maistui noissa olosuhteissa? --- Näihin tunnelmiin päättyy tämä tarina, koska julkaistavia kuvia tästä eteenpäin ei oikein löydy arkistosta.


Erään elämäni kesäpäivän muistijälkiä valokuvin..


Kaunis, lämmin ja aurinkoinen kesäpäivä täynnä mukavia muistoja...

Uimassa puhtaassa järvivedessä oli tietysti kiva käydä.







[image: ]

Sitten vesimatka Suvi 400 veneellä saareen verkkaisesti Evinrude 4hv.





Kiireetöntä ja rentouttavaa tekemistä saaressa. Järviuinti veneilyliivit päällä oli turvallista ja hauskaa. Sitten myöhemmin iltapäivällä onkimista, nuotiokahvia ja onkikalojen (ahvenien) paistamista..

Mukavia muistoja tulee mieleen, kun isän kanssa sain olla ja jutella elämästä ----

Kymppi-teltta hotellina taustalla odotti illan hämärtymistä ja yöpyjiä.





Rauhallinen ja hiljainen kesäyö – vaikutti myös mielen maisemiin--

Sen päivän vanha aurinko painuu taivaan rannan taakse. Vielä eräs talvimuisto palautui mieleen --- Olimme joskus olleet…

